Оқушыларды түрлі деңгейдегі олимпиадаларға дайындау жүйесі

  Пәндік олимпиада – оқушының білім дағдылары мен қисынды ойлау әрекеттерін саралайтын кезең. Оқушыны олимпиадаға дайындауда – мұғалім атқарар міндеті мол. Оқушының жүйелі жұмыс жасай білу қабілетін саралап, тиімді жолдарын қолдана білу шеберліктерін шыңдап, өзіндік бағыт-бағдар беру –ұстаздың негізгі ұстанымы.

Оқушыларды олимпиадаға дайындау кезеңі өте күрделі. Дайындалатын оқушының білімін жетілдірумен бірге, оның моральдық-психологиялық жағдайына да мән беру қажет.

Олимпиадаға дайындық үшін алынатын оқушыларды 5-6 сынып оқушыларының ішінен тандаған дұрыс. Біріншіден, бұл сынып оқушыларында білімге деген құштарлық жоғары болса, екіншіден, мұғалім оқушыны олимпиадаға 7-8 сыныптан бастап қатыстыру арқылы, оқушының мол тәжірибе жинақтауына мүмкіңдік беріп, білім денгейін толық көрсетуге мүмкіндік алады. Үшіншіден, мұғалім оқушыны 5-6 жыл үздіксіз дайындау арқылы оқушының пәнді жан-жақты меңгеруіне ықпал жасайды.

Оқушылармен келесі жұмыстар өткізіледі:

* Қайталау сабақтары арқылы өтілген материал бойынша оқушының білімін толықтыру, жетілдіру. Дайындық барысында қосымша материал беру. Қосымша білім көздерін пайдалану.
* Электронды оқулықтарды пайдаланып, өз бетімен жұмыс жасауына көңіл аудару. Интерент жүйесі арқылы мағлұмат алу. Интернет кітапханалар арқылы білім алу.
* Теориялық білімін практикалық тұрғыда қолдану. Тапсырмалардың негізгі мазмұны оқушылардың ойлау қабілетін дамытатындай болуы қажет.

Оқушыларымның жүлделі орындары да бар, олимпиадаларға қатысып тұрады. Жүлделі орындарға ие болған. Болашақ мамандық таңдауда, қазақ тілін меңгерген оларға артық болмас.

Білімді ұрпақ – Қазақстанның болашағы. Жас ұрпақты жан-жақты білімді тәрбиелеу мұғалім алдына қойылған ауыр жүк. Сондықтан, барша ұстаздарға шығармашылық табыстар тілеймін.

Назарларыңызға рақмет!